Αλέξης Γιαννόπουλος

Ο Αλέξης Γιαννόπουλος (γεννημένος στις 2 Σεπτεμβρίου του 1966) είναι Έλληνας πρώην διεθνής καλαθοσφαιριστής.

 Καριέρα 
Ο Αλέξης Γιαννόπουλος έχει αγωνιστεί τόσο στην Α1 Μπάσκετ, όσο και σε μικρότερες κατηγορίες.

Συγκεκριμένα, έχει αγωνιστεί με την Ολυμπιάδα Αιγάλεω, την ΑΕΚ και τον Ολυμπιακό Πειραιώς.

Ο Αλέξης Γιαννόπουλος μετεγγράφη το 1986 στην ΑΕΚ, σε ηλικία μόλις 20 ετών. Στην ΑΕΚ παρέμεινε για αρκετά χρόνια και συμμετείχε μάλιστα στο Κύπελλο Κυπελλούχων.

Τα επόμενα χρόνια αγωνίστηκε στον Ολυμπιακό Πειραιώς. Τις χρονιές που έμεινε στην ομάδα του Πειραιά, ο Αλέξης Γιαννόπουλος δεν κατάφερε να κατακτήσει κάποιο τίτλο.

Κατά τη διάρκεια της παραμονής του στον Ολυμπιακό, ο Γιαννόπουλος αγωνίστηκε υπό τις οδηγίες του Μιχάλη Κυρίτση και του Γιάννη Ιωαννίδη.

 Διεθνείς συμμετοχές 
Ο Αλέξης Γιαννόπουλος έχει πραγματοποιήσει αρκετές συμμετοχές με όλες τις βαθμίδες της Εθνικής ομάδας μπάσκετ της Ελλάδας.

Συγκεκριμένα, έχει πραγματοποιήσει 10 συμμετοχές στην Εθνική Παίδων, 1 συμμετοχή στην Εθνική νέων ανδρών, 21 συμμετοχές στην Εθνική Εφήβων και 5 συμμετοχές στην Εθνική Ανδρών.

Αδελφός του, με τον οποίο ξεκίνησαν μαζί στην Ολυμπιάδα Αιγάλεω, είναι ο πρώην μπασκετμπολίστας Δημήτρης Γιαννόπουλος (οδοντίατρος στο επάγγελμα) ο οποίος αγωνίστηκε στον Πανελλήνιο και στο Αιγάλεω.

 Παραπομπές 

 Πηγές 
 «Ετσι γίνονταν τα «κιτρινόμαυρα» πάρτι στον «τάφο του Ινδού»»

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΑΕΚ